হাসপাতালের সিনিয়র স্টাফ চিত্রা গোস্বামী জানান, ডায়রিয়ায় আক্রান্ত কাউন্সিলর আরিফুল ইসলাম আরজু, শামসুল আলম, নিলুফা,  সিহাব, জমিলা, পাবন, আরমান, মজিবুরসহ ১০ জনের অবস্থা আশংকাজনক। রোগীদের স্যালাইনসহ যাবতীয় চিকিৎসা সঠিকভাবে দেয়া হচ্ছে। ভুক্তভোগী অনেকে জানান, পৌরসভার সরবরাহকৃত পানি পান করে প্রথমে শিশুরা ডায়রিয়ায় আক্রান্ত হয়। পরে ২৪ ঘন্টার মধ্যে অন্যরাও আক্রান্ত হন। কিশোরগঞ্জের পৌরমেয়র আলহাজ্ব মাজহারুল ইসলাম কাঞ্চন গতকাল রোগীদের দেখতে হাসপাতালে যান এবং রোগীদের খোঁজখবর নেন। কি কারণে হঠাৎ ডায়রিয়ার প্রাদুর্ভাব সে বিষয়ে তদন্ত করে প্রতিবেদন দিতে ২ সদস্যের কমিটি গঠন করেছেন বলে জানান। হাসপাতালের আবাসিক মেডিকেল অফিসার (আরএমও)  আব্দুল মজিদ জানান, রোগীরা পানি থেকেই ডায়রিয়ায় আক্রান্ত হতে পারে বলে ধারণা প্রকাশ করেন। কিশোরগঞ্জের সিভিল সার্জন ডাঃ দীন মোহাম্মদ তদন্ত কমিটি গঠনের কথা স্বীকার করে জানান, ডায়রিয়ায় আক্রান্ত সতাল, বয়লা, তারাপাশা এলাকায় চিকিৎসক দল পাঠানো হয়েছে। ডায়রিয়া প্রতিরোধে এ উদ্যোগ নেয়া হয়েছে।